NORAKSTS

|  |  |
| --- | --- |
| 29.05.2014. | Nr. 7/6 |

**GROZĪJUMI 2010.GADA 17.MAIJA ZEMES NOMAS LĪGUMĀ NR.5/41-9**

**PAR ZEMESGABALA MEIJU CEĻĀ 31A, JELGAVĀ NOMU**

(ziņo I.Škutāne)

**Atklāti balsojot ar 13 balsīm PAR –** I.Jakovels,S.Stoļarovs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **ar 2 balsīm** **PRET -** D.Liepiņš, S.Šalājevs, **ATTURAS** – nav,

Saņemti IK ”Asklepius – ārsta prakse” (reģistrācijas Nr.43602023357, juridiskā adrese: Asteru iela 14A-40, Jelgava) vadītājas Veltas Baumanes iesniegumi ar lūgumu pagarināt ārstniecības iestādes Meiju ceļā 31A, Jelgavā būvniecības uzsākšanas termiņu un ekspluatācijā nodošanas termiņu. Termiņu pagarinājums ir nepieciešams, lai nodrošinātu būvobjekta ilgtermiņa finansējumu projekta pabeigšanai un ārstniecības iestādes celtniecības uzsākšanai.

Jelgavas pilsētas dome 2010.gada 28.janvārī pieņēma lēmumu Nr.1/5 „Zemesgabala noma Meiju ceļā 31A, Jelgavā” (turpmāk – Lēmums) ar kuru izsludināja konkursu „Par tiesībām nomāt zemesgabalu Meiju ceļā 31A, Jelgavā, kadastra Nr.0900 011 0263 un būvēt uz tā ārstniecības iestādi”. Saskaņā ar konkursa rezultātiem zemes nomas tiesības uz zemesgabalu Meiju ceļā 31A, Jelgavā (kadastra apzīmējums 0900 011 0263, platība 900 m2)ieguva IK ”Asklepius – ārsta prakse”, reģistrācijas Nr. 43602023357.

2010.gada 17.maijā starp Jelgavas pilsētas pašvaldību un IK ”Asklepius – ārsta prakse” tika noslēgts Zemes nomas līgums Nr.5/41-9 (turpmāk – Līgums) par zemesgabala Meiju ceļā 31A, Jelgavā nomu uz laiku līdz 2022.gada 17.maijam.

Saskaņā ar Lēmumu un Līgumu, IK ”Asklepius – ārsta prakse” ārstniecības iestādes būvniecība bija jāuzsāk līdz 2014.gada 17.maijam un ekspluatācijā jānodod līdz 2014.gada 17.novembrim. Objekta būvniecība Meiju ceļā 31A, Jelgavā noteiktajā termiņā nav uzsākta.

Saskaņā ar likuma „Par pašvaldībām” 15.panta pirmās daļas 10.punktu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.panta otro daļu,

**JELGAVAS PILSĒTAS DOME NOLEMJ:**

1. Grozīt 2010.gada 17.maija Zemes nomas līguma Nr.5/41-9 par zemesgabala Meiju ceļā 31A, Jelgavā nomu 5.1.10. un 5.1.11. apakšpunktus un izteikt tos šādā redakcijā:

1.1. „5.1.10. ne vēlāk kā līdz 2015.gada 1.novembrim uzsākt objekta būvniecību;”;

1.2. „5.1.11. ne vēlāk kā līdz 2016.gada 1.novembrim nodot objektu ekspluatācijā;”.

1. Zemes nomas komisijas priekšsēdētājam A.Rublim Jelgavas pilsētas pašvaldības vārdā ar IK ”Asklepius – ārsta prakse” mēneša laikā noslēgt papildus vienošanos par grozījumiem 2010.gada 17.maija Zemes nomas līgumā Nr.5/41-9.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 29.maijā